# Eduardo Alves da Silva

### Izvor: Wikipedija

Eduardo Alves da Silva
Osobne informacije
Puno ime | Eduardo Alves da Silva
Datum rođenja | 25. veljače 1983
Mjesto rođenja | Rio de Janeiro, Brazil
Datum smrti |
Mjesto smrti | ,
Visina | 177 cm
Nadimak | Dudú
Informacije o klubu
Trenutni klub | Arsenal F.C.
Broj u klubu | 9
Pozicija | Napadač
Juniorski klubovi
1998. - 1999. 1999. - 2000. 2000. - 2002. | CBF Nova Kennedy Inter Zaprešić Dinamo Zagreb
Profesionalni klubovi*
Godina | Klub | Nastupi (golova)
2001. - 2007. 2002. - 2003. 2007. - | Dinamo Zagreb >> Inter Zaprešić (posudba) Arsenal F.C. | 108 (73) 15 (10) 3 (0)
Reprezentacija
2005. - | Hrvatska | 17 (12)
Trenirani klubovi
Napomene
Napomena | {{{napomena}}}
* Nastupi i (golovi) u profesionalnim klubovima broje se samo za ligu iz koje je klub.

Eduardo Alves da Silva (Rio de Janeiro, 25. veljače 1983.), poznat i kao Eduardo ili nadimkom Dudú, brazilsko-hrvatski je nogometaš.

Igrao je za CBF Nova Kennedy, Dinamo iz Zagreba i Inter iz Zaprešića. Trenutno je član Arsenala iz Londona. Reprezentativac je Hrvatske.

Karijeru je započeo u rodnom Brazilu, u klubu CBF Nova Kennedy. S petnaest godina uočili su ga skauti zagrebačkog Dinama te je prešao u juniore tog kluba. Godine 1999. i 2000. igrao je nakratko u brazilskom Bangu, nakon čega je na posudbu otišao u zaprešićki Inter, gdje je u 15 utakmica postigao 10 pogodaka. Po povratku u Dinamo, postao je standardni član udarnih 11, te je postigao 9 golova u 24 utakmice. Igrao je redovito i narednih sezona, te bilježio sve bolje rezultate. Sezone 2005./06. sa 20 golova u 29 utakmica, postao je 2. najbolji strijelac lige, nakon klupskog suigrača, Ivana Bošnjaka. No, iako je i prijašnjih godina bio među najboljim igračima lige, nije putovao na SP 2006. Tadašnji izbornik Zlatko Kranjčar umjesto Eduarda pozvao je Bošnjaka ( koji je tamo igrao 4 minute ).

"Ovdje se osjećam kao kod kuće i tako me svi i tretiraju. Hrvatskoj moram zahvaliti na svemu što sam postigao i u karijeri i u životu", iskreno je rekao Eduardo da Silva, nakon poziva u reprezentaciju Hrvatske uoči utakmice s Brazilom. 2002. je uzeo hrvatsko državljanstvo, te počeo igrati sa nacionalnom U-21 postavom, gdje je bio nezamjenjiv. 16.studenog 2004. debitirao je u A-selekciji protiv Irske ušavši kao zamjena. Također je nastupio i na Carlsberg Cupu 2006. u Hong Kongu, gdje je domaćinima postigao 1 gol u utakmici za 3. mjesto. Bio je to ujedno i njegov prvijenac u kockastom dresu.

Nakon propuštenog SP u Njemačkoj, pod novim je izbornikom, Slavenom Bilićem, Eduardo došao do mjesta među prvih 11. Zaigrao je tako 16. kolovoza 2006. u Livornu protiv rezervnih igrača Italije, te postigao pogodak u pobjedi 2:0. Protiv Rusije je u Moskvi odigrao svoju prvu natjecateljsku utakmicu u dresu Hrvatske.

U kvalifikacijama za Euro 2008, 11. listopada 2006., postigao je važan pogodak za 1:0 u utakmici protiv Engleza u Maksimiru (pobjeda 2:0). U utakmici protiv Izraela je hat-trickom donio pobjedu na teškom gostovanju, te je time potvrdio ogromni potencijal. U utakmici protiv Makedonije na Maksimiru je postigao odlučujući pogodak za pobjedu Hrvatske 2:1.

U sezoni 2006./07. prestigao je 13 godina star rekord Gorana Vlaovića postigavši 34 pogotka u jednoj sezoni, isto tako postao prvi i jedini igrač koji je od 1992. postigao hat-trick na utakmici vječnog derbija ( 3:0 na Maksimiru 19. svibnja 2007. ), a isti taj dan sa 7 golova postao je najbolji strijelac svih derbija od osamostaljenja Hrvatske.

### [uredi] Arsenal F.C.

2. srpnja 2007. objavljeno je da prelazi u engleski nogometni klub Arsenal. Potpisao je ugovor na četri godine. Visina transfera je iznosila 15 milijuna funti.

Par mjeseci nakon dolaska u klub, od strane časopisa FourFourTwo, proglašen je, po kvaliteti, 89. igračem svijeta. U pripremnom razdoblju za novu sezonu na turniru u Amsterdamu protiv Lazia postigao je svoj prvi pogodak za novi klub , a u uzvratnoj utakmici za plasman u ligu prvaka dao je i svoj prvijenac u ligi prvaka za Arsenal.

## [uredi] Vanjske poveznice

- nk-dinamo.hr profil
- soccerphile.com profil
- footballdatabase.com profil

Trenutni sastav Hrvatske - kvalifikacije za EURO 2008.

1 Stipe Pletikosa | 2 Dario Šimić | 3 Josip Šimunić | 4 Robert Kovač | 5 Vedran Ćorluka | 6 Hrvoje Vejić | 7 Ivan Rakitić | 8 Marko Babić | 9 Boško Balaban | 10 Niko Kovač | 11 Darijo Srna | 12 Mario Galinović | 13 Dario Knežević | 14 Luka Modrić | 15 Jurica Vranješ | 16 Jerko Leko | 18 Ivica Olić | 19 Niko Kranjčar | 20 Igor Budan |
21 Mladen Petrić | 22 Eduardo | 23 Vedran Runje | 24 Danijel Pranjić |

Izbornik: Slaven Bilić

Dobavljeno iz "http://hr.wikipedia.org../../../e/d/u/Eduardo_Alves_da_Silva_cbc3.html"

Kategorija: Hrvatski nogometaši

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Français
- 日本語
- Nederlands
- ‪Norsk (bokmål)‬
- Polski